Hei! Olen Salme Helppi.
Sanaa naisilta -ohjelman otsikkona on: Ikiaikaista viisautta -
Jumalan viisauden varassa.
Olen lukenut viime aikoina Jaakobin kirjeen 3:tta lukua.
Siellä kerrotaan kielestä, verraten sitä laivaan, -
jota ohjataan pienellä peräsimellä.
Kieli on pieni jäsen, joka kerskailee välillä -
isoja asioita, sytyttäen suuria tulipaloja.
Sanotaan vielä, että se on tuli vääryyden maailmaan -
ja ison metsän se voi sytyttää.
Samasta suusta lähtee kiitos ja kirous.
Näin ei veljet saa olla!
Uhkuuko lähde samasta silmästä makeaa ja karvasta vettä?
No niin, veljet ja sisaret.
Erityisesti sisaret, kun tänään naisten kanssa olemme.
Ellemme pidä omasta kielestämme huolta -
niin sieltä voi tulla katkeraakin myrkkyä välillä.
Saatamme puhua pahaa.
Suustamme todella lähtee kiitos ja kirous.
Otetaanpa tähän ohjenuoraksi Jumalan sana.
Ei meistä enkeleitä täällä tule, mutta Pyhä Henki -
kirkastaa Jumalan sanan kautta meille Kristusta.
Meistä pitäisi tulla Jumalan kuvan kaltaisia.
Me saamme oppia tuntemaan Jumalan mielenlaatua -
millainen Jeesus on.
Sellainen pitäisi tulla meidän kielen kautta ulos.
Käyttäytymismalli on meille selvästi Raamatussa annettu.
Naisia syytetään usein juoruamisesta.
Vanhoina aikoina oli sanonta, että joku on juoruakka. Aika ruma nimi.
Muistan että lapsuudessani oli puhelunvälittäjiä, keskuksia.
Kotikylällä sanottiin että -
"puhelunvälittäjä tietää kaikki kylän asiat".
Jotkut saattoivat soittaakin sitä varten, että kuulisivat uutiset.
Minusta tuntuu, että tänä päivänä media on aivan samanlainen!
Pakosti tulee huonoja piirteitä sieltä -
ja huonoja asioita kerrotaan milloin kenestäkin, -
etenkin julkisuuden henkilöistä.
Itse ainakin tarvitsen viisautta arkeen.
Kuulemme niin paljon uutisia. Enimmäkseen huonoja.
Tarvitsen oppia: Herra, mitä mun täytyy katsoa ja kuunnella?
Ja sitten jättää ne pahat uutiset oman onnensa nojaan.
Me kristityt olemme aika hurskaita.
Meillä saattaa myös olla aika huonoja tapoja.
Kielen asia voi esiintyä vähän hurskaammassa muodossa.
Joku pyytää rukousta.
Kuinka ollakaan, kerron siitä naapurille: -
"Voi, voi, kun sillä on niin huonosti."
Tässäkin tarvitsemme Jumalan antamaa viisautta!
Rukoilijoina ja esirukoilijoina -
tehtävämme ei todellakaan ole levitellä asioita kielellämme, -
väärällä tavalla, vaan kieli tulee pyhittää -
koska rukous oli tarkoituksena asialle, minkä olin kuullut.
Ei siksi, että levittelen sen eteenpäin.
Raamattu on ihanan käytännöllinen kirja!
Minua aina siunaa se, että siinä on arkielämään ihan hyviä ohjeita.
Välillä, jos kotiin tulee joku uusi vehje tai kone, -
niin alamme sitä heti käyttää, malttamatta lukea ohjekirjaa.
Vasta yrityksen ja erehdyksen kautta opimme käyttämään laitetta.
Haastan ottamaan käyttöön meille annetun käsikirjan - Raamatun.
Otetaan sitä enemmän elämässämme käyttöön, -
ettei meidän tarvitsisi umpimähkään epäonnistua näissä asioissa, -
vaikkapa kielemme osalta!
Ihana kirja Raamatussa on tämä Sananlaskujen kirja.
Aika hauskaa, että siinä on 31 lukua -
eli yhtä paljon kuin on päiviä.
Itselläni on ollut usein sellainen kuuri menossa, -
että luen yhden Sananlaskujen kirjan luvun päivässä.
Kuukaudessa luen koko kirjan ja yritän sisäistää sen sanomaa.
Tällaisia asioita kuin esimerkiksi 1. luvussa kerrotaan että: -
"Salomonin sananlaskut, viisauden ja kurin oppimiseksi, -
ymmärryksen sanojen ymmärtämiseksi, -
mielevyyden antamiseksi yksinkertaiselle."
Sitten sanotaan: "Herran pelko on tiedon alku -
ja sen on ihana seppele sinun päähäsi."
Wautsi! Tämmöinen Herra meillä on, -
jolta me saamme sen viisauden mitä me tarvitsemme!
Muistuu mieleeni lukioajoilta, ensimmäinen matematiikan tunti.
Luokkaan saapui tämä arvokas opettaja ja sanoi: -
"Muistakaa, ettei pää ole vain hienoja kampauksia varten, -
vaan se on ajattelumme keskus, joten käytetään sitä! -
Luulette, että matematiikka on vaikeaa. -
Ei se ole, kun alatte käyttää päätänne."
Ajattelen, että sama on meille elämän suhteen.
Jumala on antanut meille ohjekirjan, Raamatun.
Ei ole vaikeaa näitä käytännön neuvoja ymmärtää, -
koska ne ovat todella käytännöllisiä neuvoja.
Esimerkiksi sanotaan: Herran suusta lähtee meille tieto ja taito.
Sitten sanotaan: Taidollisuus on sinua varjeleva -
ja ymmärrys suojeleva sinut.
Eli Jumalalta saatu ymmärrys ja taito.
Se pelastaa sinut pahojen tiestä.
Nämä ovat kaikki sieltä ihan alkupuolelta Sananlaskuja.
Sananlaskuissa puhutaan myös antamisesta.
Jeesus opettaa siitä ja sanoo: -
"Kunnioita Herraa antamalla satosi parhaimmasta, -
niin silloin sinun jyväaittasi täyttyvät."
Tänä päivänäkin ajattelen, että Jumala haluaisi opettaa meille -
sitä omaa matematiikkaa myös antamisen suhteen.
Oletko huomannut semmosta omassa elämässä?
Minulle se on aivan arkipäivää.
Joskus kun olet antanut tilanteessa, jossa tuntuu että -
"onkohan minulla oikeasti mahdollisuutta antaa?"
Kuitenkin teet sen.
Huomaat että seuraavan viikon kauppareissulla, -
osua eteen se mitä olit tarvinnut -
ajatellen, että se on arvokkaampi ja kalliimpi kuin mitä se on.
Jumala palkitsee. Jumala antaa meille tällaistakin viisautta.
Siellä sanotaan myös kurista: -
Älä pidä halpana Herran kuritusta.
Kuri on negatiiviselta kuulostava sana suomen kielessä.
Kuri on ollut tavallaan kuin kuja -
kun eläimet on ajettu suojaan, pellolle tai milloin mihinkin, -
niin se kuri on opastanut ne oikeaa reittiä menemään.
Ajattelen, että tuo Jumalan pyhä kirja, Jumalan sana -
on sellainen kuri ― kuja ― jonka välissä voimme mennä eteenpäin -
ja saada se Jumalan viisaus.
Eli Jumalan tahdon mukainen tie on meille parasta!
Tarvitsemme todella tätä Jumalan viisautta.
Jaakobin kirjeen sanat ovat melkein toistoa -
Sananlaskujen kirjan sanoille, kuten esimerkiksi: -
"Viisasten kieli on lääke,"
tai: "Leppeä kieli murskaa luut."
Jos me vastataan lempeydellä, niin usein tulokset ovat paremmat.
"Sävyisä sydän on ruumiin elämä, mutta luulevaisuus on mätä luissa."
"Vilpillinen kieli haavoittaa mielen."
"Kavalakielinen suistuu onnettomuuteen."
Tässäpä sitä on meille epistolaa tänäänkin.
Huomaat varmaan joskus, että mielessäsi on pahoja ajatuksia -
jotakin henkilöä kohtaan.
Olet ehkä joutunut todistamaan valhetta tai jotain ikävää asiaa.
Raamatussa, Matteuksen evanke- liumin 15. luvussa sanotaan: -
"Juuri sydämestähän lähtevät pahat ajatukset, murhat, aviorikokset..."
Eihän me muuten voida näistä puhdistua kuin Jeesuksen verellä!
Siksi Jeesus tänäänkin haluaa meidät puhdistaa, -
että olisimme niitä neitsyitä, -
jotka Jumala haluaa eräänä päivänä viedä sinne Taivaan kotiin.
Ajatuksissani tänään on sellainen vanha kertomus -
varmaan lapsilleni olen joskus kertonut siitä, -
kun Taivaan portille tulivat ne valkopukuiset ja se eräs kaveri, -
jolla oli kummallisia neuloja kaikkialla puvussaan.
Lukkoneuloilla oli niitä asioita peitelty.
Meidän siis tarvitsee ne lukkoneulat avata jo tässä ajassa.
Ollaan valmiina siihen, että Jumalan sana saa käydä meitä kohti.
Jos niitä tahroja on puvussa, -
niin otetaan tästä Jumalan ihanasta sanasta vaarin.
Jota me ollaan saatu - ja saadaan - joka päivä oppia.
Mielessäni on myös sanoa eräs asia Raamatusta.
Sehän on oikeastaan meille, -
kuten joku on sanonut: Jumalan rakkauskirje.
Jos ajattelet aikaa, kun rakastuit tai olet tällä hetkellä rakastunut.
Sinä haluat kuulla kaiken rakkaastasi.
Olet kiinnostunut, mitä hän kirjoittaa, sanoo tai puhuu sulle.
Raamattu, Jumalan sana, on sinulle ja minulle -
se Jeesuksen rakkauskirje.
Sen vuoksi oikeastaan voit vähän suunnitella tai mietiskellä, -
että mitenkäs sulla oikeestaan on se rakkaussuhde tänään Jeesukseen?
Jos se sana sulle maistuu, -
niin taitaapa Jeesus olla sulle oikein läheinen!
Nyt mä oikein rukoilen ja toivon, -
että sinä, siellä ruudun toisella puolella, saat syttyä Jumalan tulesta!
Pyydetään, että Pyhä Henki antaa rakkautta itseään kohtaan.
Jeesus, kiitos että näet katsojat ja ne, joilla on kylmentynyt sydän.
Pyydämme yhdessä, että Pyhä Henki, -
paljastaa salamme ja antaa anteeksi syntimme, -
ja saamme uudelleen, Sinuun rakastuneena, lähteä vaeltamaan, -
ja ottamaan vaari siitä, mitä Sinä olet sanassasi sanonut.
Sinä lupasit, että vanhurskaan polku on kuin aamurusko -
joka kirkastuu kirkastumistaan.
Sitä tietä vaellamme, vaikkapa lenkkipolun hiljaisuudessa.
Ole siunattu!
Tekstitys: Sinikka Martikkala